**בנג'מין שרפסטין** (באנגלית: **Benjamin Sharpsteen**;‏ 4 בנובמבר 1895 – 20 בדצמבר 1980) היה במאי ומפיק קולנוע אמריקאי בחברת וולט דיסני. הוא ביים 31 סרטים במהלך הקריירה שלו, שהייתה בין השנים 1920–1980. כאשר הוא הצטרף לאולפני וולט דיסני בשנת 1929, הוא הפך במהירות ליד ימינו של וולט דיסני בהפקת סרטי הנפשה ולייב אקשן. כפי שכתב פעם וולט, "לגבי בן שרפסטין ותרומתו לפיתוח ארגון דיסני, אני רוצה לומר שהוא מילא תפקיד חשוב מאוד". על עשייתו בחברה הוא הוגדר בשנת 1998 כאגדת דיסני.

ביוגרפיה
--------

שרפסטין נולד בטקומה, וושינגטון, ב-4 בנובמבר 1895 וגדל במחוז אלמידה, קליפורניה. הוא למד חקלאות באוניברסיטת קליפורניה בדייוויס ובשנת 1917 הצטרף לחיל הנחתים האמריקאי במלחמת העולם הראשונה.

כאמן מוכשר, הוא זכה בעבודה לאחר המלחמה בשירות הסרטים הבינלאומי של חברת הרסט, ועבד על סדרות הנפשה מוקדמות כמו "Happy Hooligan". הוא המשיך לעבוד כאנימטור בסרטי פרמאונט, סרטי ג'פרסון ובאולפנים של מקס פליישר בניו יורק.

חבר משותף המליץ על בן לוולט דיסני, ששלח מכתב שהזמין אותו לבקר בסטודיו בלוס אנג'לס. ביום שבן הגיע, וולט הציג לעובד הפוטנציאלי שלו קרטונים של מיקי מאוס. "תגובתי הראשונה", נזכר בן מאוחר יותר, "הייתה שהם היו מצוינים, בהשוואה להנפשה שאני הכרתי..."

וולט העריך את בן על הניסיון שלו בסטודיו בניו יורק ושכר אותו ב-125 דולר לשבוע, משכורת גבוהה משלו עצמו, 50 דולר, ושל האנימטור הבכיר אב אייוורקס, שהרוויח 90 דולר. במשך שש השנים הבאות, בן הנפיש ב-97 סרטים מצוירים של מיקי מאוס, ביניהם "השטויות של מיקי", "כנופיית השלשלאות" ו"המופע של מיקי", כמו כן כמה סרטים בסדרה "סימפוניות טיפשיות", ביניהם "הצרצר והנמלה". בשנת 1933, לבקשתו של וולט, הוא הקים תוכנית פנימית להכשרת הנפשה ופעל כצייד כישרונות, וגייס אמנים כוכבים כמו אגדת דיסני ביל טייטלה.

בשנה שלאחר מכן, בן ביים את הסרט הראשון מבין 21 סרטי ההנפשה הקצרים, "Two Gun Mickey", וכשהסטודיו עבר לסרטי הנפשה באורך מלא הוא שימש כבמאי רצף בסרט "שלגיה ושבעת הגמדים". הוא המשיך לשמש כמנהל מפקח ב"פינוקיו" וכמפיק בפועל של "פנטסיה", "סינדרלה" ו"עליסה בארץ הפלאות". בשנת 1947, בן הפיק את סרט הלייב אקשן הראשון שלו, "Seal Island". זה היה הראשון בסדרת הסרטים "הרפתקאות החיים האמיתיים"(אנ'), וזכה באוסקר עבור הסטודיו. הוא המשיך להפיק 12 מתוך 13 "הרפתקאות החיים האמיתיים", שמונה מהן זכו בפרסי אוסקר. במהלך שנות ה-50 הפיק בן גם את הסדרה "אנשים ומקומות"(אנ'); שלושה מהם זכו באוסקר.

בשנת 1954 החל בן להפיק את סדרת הטלוויזיה של דיסנילנד, "עולמו המופלא של דיסני", והופיע בפרק הראשון שלה. לאחר 33 שנים בחברה, הוא פרש ב-1962.

בן שרפסטין נפטר ב-20 בדצמבר 1980 בקליסטוגה, קליפורניה, שם ייסד את מוזיאון שרפסטין המוקדש לחלוצי האזור ומתעד את חייו של המיליונר הראשון של קליפורניה, סמואל בראנן, את ההיסטוריה של מחוז נאפה וכן עוד על חייו ויצירתו של שרפסטין.

פילמוגרפיה
----------

| שנה | כותרת | תפקיד | הערות |
| --- | --- | --- | --- |
| 1937 | שלגיה ושבעת הגמדים | מנהל רצף |  |
| 1940 | פינוקיו | מנהל מפקח |  |
| פנטסיה | מפיק בפועל |  |
| 1941 | דמבו הפיל המעופף | מנהל מפקח |  |
| 1947 | חופשי ומאושר | מפיק בפועל |  |
| 1948 | עת הזמיר |  |
| Seal Island | דוקומנטרי קצר |
| 1949 | הרפתקאות איכבוד ומר טוד |  |
| 1950 | סינדרלה |  |
| In Beaver Valley | דוקומנטרי קצר |
| 1951 | עליסה בארץ הפלאות |  |
| Nature's Half Acre | דוקומנטרי קצר |
| 1952 | The Olympic Elk |
| Water Birds | במאי |
| 1953 | Bear Country | עוזר מפיק |
| The Alaskan Eskimo |
| Prowlers of the Everglades |
| המדבר מתעורר | דוקומנטרי |
| 1954 | הערבה ההולכת ונעלמת |
| Siam | מפיק | דוקומנטרי קצר |
| 1955 | Switzerland | במאי |
| The African Lion | עוזר מפיק | דוקומנטרי |
| Toontown’s Mars |  |
| 1956 | The Blue Men of Morocco | דוקומנטרי קצר |
| Secrets of Life | מפיק | דוקומנטרי |
| Sardinia | במאי | דוקומנטרי קצר |
| Samoa |
| 1956-1957 | עולמו המופלא של דיסני | מפיק; 2 פרקים | סדרת טלוויזיה |
| 1957 | לפלנד | במאי | דוקומנטרי קצר |
| פורטוגל | מפיק |
| 1958 | Ama Girls |
| White Wilderness | דוקומנטרי |
| 1959 | Mysteries of the Deep | עוזר הפקה | דוקומנטרי קצר |
| 1960 | Islands of the Sea |
| 1964 | עולמו המופלא של דיסני | במאי רצף; פרק | סדרת טלוויזיה |
| 1970 | ?Dad... Can I Borrow the Car | מפיק בפועל | סרט טלוויזיה קצר |
| 1972 | עולמו המופלא של דיסני | מפיק בפועל; פרק | סדרת טלוויזיה |
| 1975 | The Best of Walt Disney's True-Life Adventures | מפיק | דוקומנטרי |
| 1980 | Mickey Mouse Disco | במאי | סרט קצר |
| 1984 | DTV: Rock, Rhythm & Blues |  |
| DTV: Pop & Rock |  |
| DTV: Golden Oldies |  |
| 1985 | The Walt Disney Comedy and Magic Revue | במאי: תצלום ארכיון |  |
| 2000 | פנטסיה 2000 | מפיק בפועל; מקטע "שוליית הקוסם" |  |

קישורים חיצוניים
----------------

ויקישיתוף מדיה וקבצים בנושא **בן שרפסטין** בוויקישיתוף

* בן שרפסטין, במסד הנתונים הקולנועיים IMDb (באנגלית)
* בן שרפסטין, באתר AllMovie (באנגלית)
* בן שרפסטין, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Disney Legends - D23". נבדק ב-21 בפברואר 2017. `{{cite web}}`:  (עזרה)
2. ↑  "Home - History Museum - Field Trip - Fun Events - Calistoga CA - Sharpsteen Museum". נבדק ב-21 בפברואר 2017. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352164005171
* BNE: XX1102146
* BnF: cb14136931q (data)
* GND: 138246637
* ISNI: 0000 0001 0869 4471
* LCCN: n92062693
* NKC: xx0242651
* NTA: 071807055
* SNAC: w6qk53gm
* SUDOC: 077447174
* VIAF: 10056986
* WorldCat: lccn-n92062693

 |